CELEX: C2007/183/65
Language: hu
Date: 2007-08-04 00:00:00
Title: T-163/07. sz. ügy: 2007. május 8-án benyújtott kereset – SC Gerovital Cosmetics S.A. kontra OHIM – SC Farmec (GEROVITAL H3 Prof. Dr. A. Aslan)

4.8.2007   
            
            
               HU
            
            
               Az Európai Unió Hivatalos Lapja
            
            
               C 183/33
            
         2007. május 8-án benyújtott kereset – SC Gerovital Cosmetics S.A. kontra OHIM – SC Farmec (GEROVITAL H3 Prof. Dr. A. Aslan)
   (T-163/07. sz. ügy)
   (2007/C 183/65)
   A keresetlevél nyelve: angol
   Felek
   
      Felperes: SC Gerovital Cosmetics S.A. (Bukarest, Románia) (képviselő: D. Boştinşă, ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Farmec S.A. (Cluj-Napoca, Románia)
   Kereseti kérelmek
   
               —
            
            
               az Elsőfokú Bíróság helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) második fellebbezési tanácsának az R 271/2006-2. sz. – GEROVITAL H3 ügyben 2007. február 27-én hozott határozatát; majd ezt követően
            
         
               —
            
            
               helyezze hatályon kívül az OHIM törlési osztályának a 986034 lajstromszámú GEROVITAL H3 közösségi védjegyre vonatkozó 872C 0000896 034 sz. törlés iránti eljárásban 2005. december 23-án hozott határozatát;
            
         
               —
            
            
               az alperest kötelezze a költségek viselésére
            
         Jogalapok és fontosabb érvek
   
      A törlés iránti kérelemmel érintett közösségi védjegy: A 3. és a 42. osztályba tartozó árukra és szolgáltatásokra vonatkozó, „GEROVITAL H3 Prof. Dr. A. Aslan” szóelemeket tartalmazó, közösségi ábrás védjegy – 986 034 sz. védjegybejelentési kérelem.
   
      A közösségi védjegy jogosultja: a felperes.
   
      A közösségi védjegy törlését kérelmező fél: Farmec S.A.
   
      A törlést kérelmező védjegye: A 3. osztályba tartozó egyes árukra vonatkozó, „Gerovital H3 PROF. DR. ANA ASLAN” nemzeti ábrás védjegy.
   
      A törlési osztály határozata: a védjegyet teljes egészében törölte.
   
      A fellebbezési tanács határozata: elutasította a fellebbezést.
   
      Jogalapok: a 40/94 tanácsi rendelet 52. cikkének és 53. cikke (2) bekezdésének megsértése.
   A felperes állítása szerint az a román ábrás védjegy, amelyet – az átruházási szerződésben foglalt meghatározott termékek tekintetében – a nemzetközi és nemzeti védjegyek jogosultja részlegesen átruházott, egy olyan korábbi közismert védjegy, amely több tagállamban jó hírnévnek örvend. Ezért véleménye szerint a lajstromozás szempontjából elsőbbségre és kizárólagosságra jogosult.
   Ezenkívül, a törlési és fellebbezési eljárásban részt vevő másik fél (a továbbiakban: a Farmec) jogaival szemben a felperes arra hivatkozik, hogy ő szélesebb körű jogokkal rendelkezik a védjegyet illetően, mind azon kozmetikai termékek skálája tekintetében, amelyek gyártására ő jogosult, mind azok összetétele tekintetében. Azon vélelem alapján, hogy a két cég azonos, de egymástól elkülönült jogokkal rendelkezik a „GEROVITAL H3 Prof. Dr. A. Aslan” védjegy tekintetében az oltalom erősségét illetően, a Farmec által hivatkozott időbeli elsőbbségnek/szenioritásnak nincs jelentősége a felperes szerint.
   Végül a felperes arra hivatkozik, hogy tulajdonosi jogaira komoly hatással lenne az a tény, ha az átruházási szerződésből eredő jogai nemzetközi elismerésének és oltalmának megszerzésére nem lenne lehetőség, annak ellenére, hogy állítása szerint Romániában teljes körű jogokkal és oltalommal rendelkezik.